Document ID: 32011R1234

A BIZOTTSÁG 1234/2011/EU VÉGREHAJTÁSI RENDELETE
(2011. november 23.)
a juhokra, kecskékre, valamint a juh- és kecskehúsra vonatkozó 2011. évi uniós vámkontingensek megnyitásáról szóló 1245/2010/EU rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) és különösen annak 4. cikkével összefüggésben értelmezett 144. cikke (1) bekezdésére és 148. cikkére,
mivel:
(1)
Az 1245/2010/EU bizottsági rendelet (2) a juhokra, kecskékre, valamint a juh- és kecskehúsra vonatkozó uniós vámkontingensek megnyitásáról rendelkezik a 2011. január 1-jétőldecember 31-ig tartó időszakra.
(2)
A 2011/768/EU tanácsi határozattal (3) jóváhagyott, az Európai Unió és Ausztrália között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosítására vonatkozóan, levélváltás formájában létrejött megállapodás (4) (a továbbiakban: megállapodás) értelmében Ausztrália számára (vágott-test-tömegben kifejezve) 400 tonna nagyságú további éves vámkontingenst kell biztosítani, amelyet hozzá kell adni az 1245/2010/EU rendelet értelmében 2011. évre rendelkezésre álló mennyiséghez.
(3)
Az 1245/2010/EU rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1245/2010/EU rendelet mellékletében az Ausztráliára vonatkozó sor helyébe a következő szöveg lép:
„-
09.2105
09.2106
09.2012
Ausztrália
19 186”
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2011. december 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. november 23-án.

Labels: 3
17
18
6